CELEX: 32021R0852
Language: hu
Date: 2021-05-27 00:00:00
Title: A Bizottság (EU) 2021/852 végrehajtási rendelete (2021. május 27.) a 32/2000/EK tanácsi rendeletnek és a 847/2006/EK bizottsági rendeletnek az Egyesült Királyságból származó termékek behozatalának a vámkontingensekből való kizárása tekintetében történő módosításáról

2021.5.28.   
               
               
                  HU
               
               
                  Az Európai Unió Hivatalos Lapja
               
               
                  L 188/54
               
            
         A BIZOTTSÁG (EU) 2021/852 VÉGREHAJTÁSI RENDELETE
         (2021. május 27.)
         a 32/2000/EK tanácsi rendeletnek és a 847/2006/EK bizottsági rendeletnek az Egyesült Királyságból származó termékek behozatalának a vámkontingensekből való kizárása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről, és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezéséről szóló, 1999. december 17-i 32/2000/EK tanácsi rendeletre (1) és különösen annak 9. cikke (1) bekezdése b) pontjának első francia bekezdésére,
         tekintettel az Európai Közösség és a Thaiföldi Királyság közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes meghatározott engedmények visszavonása tekintetében folytatott tárgyalásokat követő, levélváltás formájában létrejött megállapodás megkötéséről szóló, 2006. február 27-i 2006/324/EK tanácsi határozatra (2) és különösen annak 2. cikkére,
         mivel:
         
                     (1)
                  
                  
                     Az egyrészről az Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága között létrejött kereskedelmi és együttműködési megállapodást (3) (a továbbiakban: a megállapodás) az Unió nevében 2020. december 29-én aláírták. A megállapodás 2021. január 1-jétől ideiglenesen alkalmazandó.
                  
               
                     (2)
                  
                  
                     A 32/2000/EK rendelet megnyitja és kezeli a GATT-Egyezményben előírt közösségi vámkontingenseket és egyes egyéb közösségi vámkontingenseket, valamint részletes szabályokat állapít meg a kontingensek kiigazítására vonatkozóan, továbbá hatályon kívül helyezi az 1808/95/EK tanácsi rendeletet (4).
                  
               
                     (3)
                  
                  
                     A 847/2006/EK bizottsági rendelet (5) megnyitja és kezeli az egyes elkészített vagy konzervált halakra vonatkozó közösségi vámkontingenseket.
                  
               
                     (4)
                  
                  
                     A megállapodás kimondja, hogy az Egyesült Királyságból származó termékek nem importálhatók az Unióba a megállapodásban meghatározott meglévő WTO-vámkontingensek alapján. A megállapodás hatálya kiterjed azokra a vámkontingensekre is, amelyek megosztására az Európai Unió által a G/SECRET/42/Add.2 WTO-dokumentumban (6), az Egyesült Királyság által pedig a G/SECRET/44 WTO-dokumentumban (7) kezdeményezett, a GATT XXVIII. cikke szerinti tárgyalások keretében került sor, az egyes felek vonatkozó belső jogszabályaiban meghatározottak szerint. A megállapodás azt is előírja, hogy a termékek származó státuszát az importáló félnél alkalmazandó, nem preferenciális származási szabályok alapján kell meghatározni.
                  
               
                     (5)
                  
                  
                     A megállapodásban meghatározott meglévő WTO-vámkontingensek az Unió azon WTO-engedményeihez kapcsolódó vámkontingensekre vonatkoznak, amelyek az EU-28-nak a WTO-hoz a G/MA/TAR/RS/506/Add.1 és a G/MA/TAR/RS/506/Add.2. dokumentummal (8) módosított G/MA/TAR/RS/506 dokumentumban (9) benyújtott, az 1994. évi GATT szerinti engedményes listája tervezetében szerepelnek.
                  
               
                     (6)
                  
                  
                     A 32/2000/EK és a 847/2006/EK rendelet jelenleg alkalmazandó az Egyesült Királyságból származó ilyen behozatalokra. A megállapodásnak való megfelelés érdekében az említett rendeleteket módosítani kell annak érdekében, hogy az Egyesült Királyságból származó termékek behozatalát kizárják a meglévő WTO-vámkontingensekből.
                  
               
                     (7)
                  
                  
                     A megállapodás 2021. január 1-jétől ideiglenesen alkalmazandó. Ezért az Egyesült Királyságból származó termékek behozatalát a 2021. január 1-jén vagy azt követően megvalósult behozatalok tekintetében azon vámkontingensek alkalmazásából is ki kell zárni, amelyek kontingensidőszaka 2021. január 1-je előtt kezdődött és az említett időpontban még folyamatban volt.
                  
               
                     (8)
                  
                  
                     A megállapodásnak való megfelelés biztosítása érdekében e rendeletnek sürgősen hatályba kell lépnie az Európai Unió Hivatalos Lapjában való kihirdetésének napján, és azt 2021. január 1-jétől, a megállapodás alkalmazásának kezdőnapjától alkalmazni kell.
                  
               
                     (9)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A 32/2000/EK rendelet II. címe a következő szakasszal egészül ki:
            
               „4. szakasz
               
               
                  A GATT-ban előírt közösségi vámkontingensek listája
               
               
                  7a. cikk
                  Az I. mellékletben felsorolt közösségi vámkontingenseket az Egyesült Királyság kivételével valamennyi harmadik országból származó behozatalra kell alkalmazni.”
               
            
         
         
            2. cikk
            A 847/2006/EK rendelet 2. cikke a következőképpen módosul:
            
                        1.
                     
                     
                        az 1. pontban az „az összes országból” szövegrész helyébe a következő szöveg lép: „az Egyesült Királyság kivételével valamennyi harmadik országból”;
                     
                  
                        2.
                     
                     
                        a 2. pontban az „az összes országból” szövegrész helyébe a következő szöveg lép: „az Egyesült Királyság kivételével valamennyi harmadik országból”.
                     
                  
         
            3. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2021. május 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 5., 2000.1.8., 1. o.
         
         
            (2)  HL L 120., 2006.5.5., 17. o.
         
         
            (3)  HL L 444., 2020.12.31., 14. o.
         
         
            (4)  HL L 176., 1995.7.27., 1. o.
         
         
            (5)  A Bizottság 847/2006/EK rendelete (2006. június 8.) az egyes elkészített vagy konzervált halakra vonatkozó közösségi vámkontingensek megnyitásáról és kezeléséről (HL L 156., 2006.6.9., 8. o.).
         
            (6)  https://docs.wto.org
         
            (7)  https://docs.wto.org
         
            (8)  https://docs.wto.org
         
            (9)  https://docs.wto.org